જયરાજભાઈની આવડત એમની પ્રતિભા અને તેમની જીવનશૈલી આપડા સૌ માટે કાયમ પ્રેરણાનું ઝરણું રહેશે. જયરાજભાઈ એક ખુબ સારા વાંચક હતા. તેમને વાંચનનો ખુબજ જબરો શોખ હતો. એમની પાસે અવનવું કેટકેટલું તમને મળે. તમામ ક્ષેત્રનું વાંચનથી તેમની જ્ઞાનપ્રતિભા ખુબ વિસ્તરી હતી. પોતાની પાસે નાની એવી પણ ખુબ સમૃદ્ધ એવી લાયબ્રેરી હતી. જેમાં કાયમ નવી નવી બૂક ઉમેરાતી. સાહિત્યના ખુબ જ શોખીન આ માણસ સતત કંઈક નવા સંશોધનો અને પ્રયોગો કર્યા કરતા. ચારણી સાહિત્ય, પિંગળ એમને ઊંડાણપૂર્વક તેમણે દુહા અને છંદશાસ્ત્રના પુસ્તકોનો અભ્યાસ કર્યો હતો. જયારે પણ અમે રૂબરૂ અથવા ફોનમાં ચર્ચા કરતા ત્યારે તેમની ખુબ ઊંડાણપૂર્વકના આ સાહિત્ય ખેડાણની મને ખબર પડતી મને નવાઈ લાગતી જે વાત કે ચર્ચા હું એમની સાથે કરતો એ બધુંજ એમના મોઢે. ક્યારેક તો હું એમની પ્રતિભા ચકાસવા કોઈ પંક્તિ અધુરી મુકતો ત્યારે એજ ક્ષણે યાદપૂર્તિ કરી મને કાયમ ચોકાવી દેનાર આ જયરાજભાઈ જેવા મિત્ર મારી અમુલખ મૈત્રી મૂડી હતી. આજે એ નથી ત્યારે એમની સાથેના કલાકોને કલાકો કરેલા સંવાદો, રમુજો, મસ્તી, ઠેકડી અને અનેરી જ્ઞાનગોષ્ટીની વાતો યાદ કરૂ છું તો રડી પડાય છે. દોસ્ત મિસ યુ સો મચ. આજીવન તમારી યાદો અને તમેં હૃદયમાં જીવંત છો જયુભા.